**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.07.2020, ora 08.00 – 08.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 08.07.2020, ora 07.00**

**RÂURI**

**I.N.H.G.A**. a emis o **AVERTIZARE Hidrologică, cod galben şi Portocaliu**, valabilă în intervalul 07.07.2020 ora 12:00 – 08.07.2020 ora 24:00, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE** pe unele râuri din bazinele hidrografice **Vişeu, Iza, Tur, Someş, Crişul Negru, Crişul Alb, Mureş, Jiu, Olt, Argeş, Ialomiţa, Siret, Prut şi râurile din Dobrogea**, astfel:

**- Cod Galben:** **În intervalul 07.07.2020 ora 12:00 – 08.07.2020 ora 12:00** pe râurile din bazinele hidrografice: Vişeu, Iza **(judeţul Maramureş),** Tur **(judeţul Satu Mare),** Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Cluj şi Bihor),** Crişul Negru - bazin superior **(judeţul Bihor),** Crişul Alb – bazin superior **(judeţele: Hunedoara şi Arad),** Mureş – bazin amonte S.H. Glodeni şi afluenţii aferenţi sectorului aval confluenţă Târnave – amonte S.H. Brănişca **(judeţele: Harghita, Mureş, Alba, Sibiu şi Hunedoara),** Târnava Mică – bazin superior şi afluenţi bazin mijlociu şi inferior **(judeţele: Harghita şi Mureş),** Târnava Mare – bazin superior şi afluenţi bazin mijlociu şi inferior **(judeţele: Harghita, Mureş, Sibiu şi Alba),** Jiu – bazin superior amonte S.H. Sadu **(judeţele: Hunedoara şi Gorj),** Gilort – bazin superior şi afluenţi bazin mijlociu şiinferior **(judeţul Gorj)**, Olt – bazin superior amonte S.H. Micfalău şi afluenţii aferenţi sectorului aval S.H. Micfalău – amonte Ac. Ioneşti **(judeţele: Harghita, Covasna, Braşov, Sibiu, Vâlcea şi Argeş),** Olteţ – bazin superior **(judeţele: Gorj şi Vâlcea)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**, Ialomiţa – bazin superior şi afluenţi bazin mijlociu şi inferior **(judeţele: Dâmboviţa, Prahova şi Ialomiţa),** Buzău – bazin amonte S.H. Nehoiu şi afluenţii aferenţi sectorului aval S.H. Nehoiu **(judeţele: Braşov, Covasna şi Buzău),** Suceava – bazin superior şi afluenţi bazin mijlociu şiinferior **(judeţul Suceava)**, Moldova – bazin superior şi afluenţi bazin mijlociu şiinferior **(judeţele: Suceava şi Neamţ)**, Bistriţa – bazin superior şi afluenţi bazin mijlociu şiinferior **(judeţele: Suceava, Neamţ, Harghita şi Bacău),** Trotuş – bazin superior şi afluenţi bazin mijlociu şiinferior **(judeţele: Harghita, Covasna, Neamţ şi Bacău)**, Putna – bazin superior şi afluenţi bazin mijlociu şiinferior **(judeţul Vrancea),** Rm. Sărat – bazin superior şi afluenţi bazin mijlociu şiinferior **(judeţele: Buzău şi Vrancea)** şi râurile din Dobrogea **(judeţele: Constanţa şi Tulcea).**

**– Cod Portocaliu: În intervalul 07.07.2020 ora 12:00 – 08.07.2020 ora 09:00** pe râurile din bazinele hidrografice: Târnava Mare – bazin superior **(judeţul Harghita),** Olt – afluenţii aferenţi sectorului aval S.H. Micfalău – amonte confluenţă Lotru **(judeţele: Harghita, Covasna, Braşov, Sibiu, şi Vâlcea),** Ialomiţa – bazin superior**,** Prahova – bazin superior şi afluenţi bazin mijlociu şiinferior **(judeţele: Dâmboviţa şi Prahova),** Buzău – bazin amonte S.H. Nehoiu şi afluenţii aferenţi sectorului aval S.H. Nehoiu **(judeţele: Braşov, Covasna şi Buzău),**  Putna – bazin superior şi afluenţi bazin mijlociu şiinferior **(judeţul Vrancea),** Rm. Sărat – bazin superior şi afluenţi bazin mijlociu şiinferior **(judeţele: Buzău şi Vrancea)** şi râurile din Dobrogea **(judeţele: Constanţa şi Tulcea).**

**În intervalul 07.07.2020 ora 12:00 – 08.07.2020 ora 24:00** pe râulPrut – sector aval S.H. Ungheni, ca urmare a tranzitării ȋn regim controlat prin Ac Stânca Costeşti a viiturilor formate anterior ȋn amonte de intrarea ȋn ţară **(judeţele: Iaşi, Vaslui şi Galaţi).**

**Se ridicӑ începând cu data de 07.07.2020 ora 12:00, Avertizarea Hidrologicӑ din celelalte bazine hidrografice avertizate anterior.**

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- ***Către Prefecturile Judeţelor:*** *Alba, Arad, Argeş, Bacău, Bihor, Bistriţa-Năsăud, Braşov, Buzău, Cluj, Constanţa, Covasna, Dâmboviţa, Gorj, Harghita, Hunedoara, Ialomiţa, Maramureş, Mureş, Neamţ, Prahova, Satu Mare, Sibiu, Suceava, Tulcea, Vâlcea şi Vrancea* ***(26 prefecturi) – COD GALBEN;***

***- Către Prefecturile Judeţelor:*** *Braşov, Buzău, Constanţa, Covasna, Dâmboviţa, Harghita, Prahova, Sibiu, Tulcea, Vâlcea şi Vrancea* ***(11 prefecturi) COD PORTOCALIU.***

***- Către Prefecturile Judeţelor:*** *Galaţi, Iaşi şi Vaslui (3* ***prefecturi) COD PORTOCALIU.***

**Debitele au fost în creștere** datorită precipitațiilor căzute în interval și propagării pe râurile din bazinele hidrografice: Iza, Vișeu, Someșul Mare, Suceava, Moldova, Bistrița, Trotuș, Putna, Rm. Sărat, Buzău, bazinul superior și mijlociu al Oltului, bazinele superioare ale Mureșului, Argeșului și Ialomiței și pe cele din Dobrogea și numai prin propagare pe cursul inferior al Prutului, iar pe celelalte râuri au fost în general în scădere.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite s-au produs pe unele râuri mici din zona de munte din jumătatea de est a țării, datorită precipitațiilor sub formă de aversă, de scurtă durată, cu caracter torențial căzute în interval.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Crișuri, Mureș, Bârzava, Caraș, Nera, Jiu, Suceava, bazinele superioare ale Moldovei, Trotușului, cursul superior și mijlociu al Bistriței, cursurile mijlocii și inferioare ale Begăi, Timișului, cursurile inferioare ale Barcăului și Cernei, pe cursurile Siretului și Prutului şi mai mici (10-30%) pe râurile din bazinul hidrografic Bârlad.

Se situează peste **COTELE DE APĂRARE** râul Prut, pe sectorul Prisăcani– Şiviţa, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, dupa cum urmează **:**

- **COTA DE PERICOL**: Prut – Fălciu (600+46) – jud.GL şi Prut – Oancea (600+18) – jud.GL;

- **COTELE DE INUNDAȚIE**:Prut – Drânceni (630+68) – jud.VS

- **COTA DE ATENȚIE**: Prut – Şiviţa (360+40) jud. GL

În interval s-au situat peste **COTA DE INUNDAȚIE** râul Nuntași la s.h. Nuntași (200+10) – jud. CT și peste **COTA DE ATENȚIE** râul Valea Mare la s.h. Dopca (75+26) – jud. BV.

Este în vigoare **AVERTIZAREA HIDROLOGICĂ** nr. 34 din 07.07.2020.

În interval au fost emise trei **AVERTIZĂRI HIDROLOGICE** pentru fenomene imediate și o **ATENȚIONARE HIDROLOGICĂ** pentru fenomene imediate.

**Debitele vor fi în scădere,** exceptând cursurile mijlocii și inferioare ale afluenților de dreapta ai Siretului, cursurile mijlocii și inferioare ale Argeșului și Ialomiței și cursul mijlociu al Oltului unde vor fi în creștere datorită propagării.

Sunt posibile creșteri ușoare de debite pe unele râuri mici din zonele de deal și munte din nordul țării datorită precipitațiilor sub formă de aversă prognozate.

Se vor menţine peste **COTELE DE APĂRARE** râul Prut, pe sectorul Prisăcani– Şiviţa, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, dupa cum urmează **:**

- **COTA DE PERICOL**: Prut – Fălciu (600+50) – jud.GL şi Prut – Oancea (600+5) – jud.GL;

- **COTELE DE INUNDAȚIE**:Prut – Drânceni (630+60) – jud.VS.

- **COTA DE ATENȚIE**: Prut – Şiviţa (360+40) jud. GL.

Se menține în vigoare **AVERTIZAREA HIDROLOGICĂ** nr. 34 din 07.07.2020.

**DUNĂRE**

**Debitul la intrarea în ţară (secţiunea Baziaş) în intervalul 07.07.2020 – 08.07.2020 a fost în scădere, având valoarea de 6300 m3/s**, peste multianuală a lunii **iulie (5350 m3/s)**.

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (6200 m3/s).**

În aval de Porţile de Fier debitele vor fi în scădere.

**Situaţia digurilor:**

Râul Prut – digul incinta Brateşul de Sus şi Brateşul de Jos se află în faza I de apărare.

**2.** **Situația meteorologică în intervalul 07.07.2020, ora 09.00 – 08.07.2020, ora 06.00**

**A.N.M.** – Administraţia Naţională de Meteorologie, a emis o **Avertizare Meteorologică**, valabilă în intervalul 07.07.2020, ora 12:00 – 07.07.2020, ora 22:00, vizând **instabilitate atmosferică,** Cod PORTOCALIU şi Galben, după cum urmează:

**- Cod Galben,** în intervalul 07.07.2020, ora 12:00 – 07.07.2020, ora 22:00, vizând **instabilitate atmosferică** în intervalul menționat, în zonele montane, în Transilvania, Muntenia și Dobrogea instabilitatea atmosferică va fi temporar accentuată și se va manifesta prin averse torențiale, frecvente descărcări electrice, vijelii și grindină. Cantitățile de apă vor depăși 25...30 l/mp și izolat 40 l/mp.**- Cod Galben,** în intervalul 07.07.2020, ora 12:00 – 07.07.2020, ora 22:00, vizând **intensificări susținute ale vântului,** în nord-vestul Transilvaniei, în vestul și sud-vestul Olteniei și în cea mai mare parte a Moldovei vor fi intensificări susținute ale vântului cu rafale, în general, între 55 și 75 km/h.

**- Cod Portocaliu,** în 07.07.2020, ora 14:00 – 07.07.2020, ora 22:00, vizând **instabilitate atmosferică accentuată,** în sudul și estul Transilvaniei, în zona Carpaților de Curbură, local în Muntenia, precum și în cea mai mare parte a Dobrogei, vor fi intervale cu vijelii (viteze de 80...90 km/h), averse torențiale, frecvente descărcări electrice și grindină. Cantitățile de apă vor depăși 35...40 l/mp și pe arii restrânse 50...70 l/mp.

***În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.***

Această Avertizare meteo, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

***- Către PREFECTURILE JUDEŢELOR:*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti* ***(42 prefecturi) – Atenţionare Meteo COD GALBEN;***

***- Către PREFECTURILE JUDEŢELOR:*** *Argeş, Bacău, Braşov, Brăila, Buzău, Călăraşi, Constanţa, Covasna, Dâmboviţa, Harghita, Ialomiţa, Prahova, Sibiu, Vâlcea şi Vrancea* ***(15 prefecturi) – Avertizare Meteo COD PORTOCALIU;***

**ÎN ŢARĂ**

**Instabilitatea atmosferică a fost temporar accentuată** în cea mai mare parte a țării, iar valorile termice – exceptând sud-estul teritoriului, unde în orele amiezii au continuat să caracterizeze o vreme călduroasă, pe suprafețe mici caniculară - s-au situat în marea lor majoritate sub cele climatologic specifice datei. Temporar, înnorările au fost accentuate și au fost perioade cu averse în majoritatea regiunilor. Ploile au avut mai ales caracter torențial, iar în est, sud-est, local în centru și pe arii restrânse în nord-vest au fost însoțite de descărcări electrice. Din datele colectate

până la ora 06 cantitățile de apă acumulate, în special în intervale scurte de timp, au fost însemnate, îndeosebi la munte și în sud-est, acestea depășind local 30 l/mp și pe arii restrânse 50 l/mp. Temporar, vântul a avut intensificări în sud-vest și local în est și nord-vest, cu viteze la rafală cuprinse, în general, între 55 și 75 km/h, dar de scurtă durată și în timpul ploilor, pe raza județelor Constanța, Buzău și Teleorman fiind consemnate vijelii. Totodată, a fost și grindină, confirmată fiind, de la stațiile meteorologice, cea de pe raza județului Vâlcea, iar din surse externe cea de pe raza județelor Brașov, Brăila, Prahova, Constanța și Ilfov. Temperaturile maxime s-au încadrat între 15 grade la Huedin și 36 de grade la Hârșova, Călărași și Medgidia, iar la ora 06 erau 6 grade la Apa-Neagră și Câmpeni și 17 grade la Constanța-dig, Giurgiu, Roșiori de Vede, Caracal și Târgoviște.

Disconfortul termic s-a menținut accentuat în sud-est, unde indicele temperatură-umezeală (ITU) a depăşit uşor pragul critic de 80 de unități.

***Observații:*** *Începând de ieri de la ora 06 au fost în vigoare* ***32 mesaje de alertă tip nowcasting*** *pentru fenomene meteorologice periculoase imediate, după cum urmează:*

*-* ***6 mesaje cod ROȘU*** *(dintre care: 3 mesaje au fost emise de SRPV Constanța, 2 mesaje au fost emise de către SRPV Bacău și 1 mesaj a fost emis de către CNPM pentru Muntenia);*

*-* ***22 mesaje cod PORTOCALIU*** *(dintre care: 8 mesaje au fost emise de către SRPV Bacău, 6 mesaje au fost emise de către SRPV Sibiu, 5 mesaje au fost emise de către CNPM pentru Muntenia, 2 mesaje au fost emise de către SRPV Craiova și 1 mesaj a fost emis de către SRPV Timișoara);*

*-* ***4 mesaje cod GALBEN*** *(dintre care: 2 mesaje au fost emise de către SRPV Constanța, 1 mesaj a fost emis de către SRPV Bacău și 1 mesaj a fost emis de către SRPV Craiova).*

**LA BUCUREŞTI**

**Instabilitatea atmosferică s-a accentuat treptat,** însă la amiază valorile termice au continuat să caracterizeze o vreme călduroasă, caniculară în centrul orașului, iar indicele temperatură-umezeală (ITU) a depășit ușor pragul critic de 80 de unități. Cerul a fost variabil, cu înnorări temporar accentuate, îndeosebi spre seară și în prima parte a nopții, când au fost perioade cu averse ce au avut și caracter torențial și descărcări electrice. Vântul a suflat slab și moderat, cu

intensificări de scurtă durată în timpul ploilor, când la rafală s-au atins viteze în jurul a 43 km/h. Temperatura maximă a fost de 32 de grade la Băneasa, 34 de grade la Afumați și 35 de grade la Filaret, condiții în care disconfortul termic s-a menținut accentuat, iar la ora 06 se înregistrau 15 grade la toate stațiile meteorologice.

**3. Prognoza meteorologică în intervalul 08.07.2020, ora 09.00 – 09.07.2020, ora 09.00**

**ÎN ŢARĂ**

**Valorile termice vor continua să scadă** în regiunile sud-estice, dar vor mai crește în restul zonelor, astfel că, la nivelul întregii ţări, maximele vor fi cuprinse în general între 20 şi 30 de grade. Cerul va fi variabil, cu înnorări la începutul intervalului în regiunile sud-estice și parțial în cele centrale, iar după orele amiezii temporar în cele nordice și nordvestice, precum și la munte, însă probabilitatea pentru ploi slabe de scurtă durată va fi destul de redusă. Vântul va sufla slab şi moderat, cu intensificări locale și temporare în estul țării și în zona de munte. Temperaturile minime vor fi cuprinse între 5 grade în depresiuni şi 19 grade pe litoral.

**LA BUCUREŞTI**

**Valorile termice vor continua să scadă,** astfel că temperatura maximă va fi de 27...28 de grade, iar cea minimă de 14...16 grade. Cerul va fi variabil, cu înnorări îndeosebi în primele ore ale zilei, dar condițiile de ploaie vor fi reduse. Vântul va sufla slab și moderat.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Crișuri** revine cu informaţii suplimentare referitoare la poluare accidentală, apa avînd culoare neagră și fiind urât mirositoare, din data de 30.06.2020, în jurul orei 11:00, a râului Ier, în localitatea Săcuieni, jud. Bihor, care a afectat cursul de apă începând din zona Andrid (60 km).

Nu s-a înregistrat mortalitate piscicolă. În urma verificărilor din teren, care s-au desfășurat în perioada 30.06. – 02.07.2020, nu au fost identificate surse punctiforme de poluare.

S-a identificat natura poluantului ca fiind din cauza precipitațiilor abundente căzute în zonă, a fost antrenat mâlul aflat în descompunere din albia cursului de apă Ier, respectiv din canalele de desecare din cuneta acumulării nepermanente Andrid. Temperatura ridicată a apei și lipsa de oxigen au favorizat procesul de descompunere anaerob a materiei organice, fapt demonstrat de rezultatul analizelor de laborator.

Începând cu data de 30.06.2020 ora 17:00 a fost suplimentat debitul golirii de fund de la Acumularea Suplacu de Barcău, pe râul Barcău, fiind mărit debitul de la 3,5 mc/s la 7,1 mc/s pentru creşterea vitezei apei și a procesului de diluție.

Tab. REZULTATUL ANALIZELOR pe râul Ier la Staţia hidrometrică Ianca/Ianca:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Indicator** | **UM** | **30.06.2 ora5:45** | **30.06.2 ora0:14** | **01.07.2 ora0:10** | **05.07.2 ora3:30** | **Limita de cuantificare LOQ** |
| 1 | Conductivitate | µS/cm | 375 | 368 | 364 | 437 | 4 |
| 2 | pH | unități pH | 7.4 | 7.4 | 7.4 | 7.5 |  |
| 3 | Oxigen dizolvat | mg O2/l | <LOQ | <LOQ | <LOQ | <LOQ | 0.6 |
| 4 | Cloruri | mg/l | 17.3 | 16.6 | 16.1 | 17 | 5 |
| 5 | Sulfati | mg/l | 8.5 | 8.2 | 9.2 | 5.7 | 5 |
| 6 | Consum chimic de oxigen CCO-Cr | mg O2/l | 67 | 64 | 65 | 90 | 10 |
| 7 | N-NH4+ | mg/l | 0.19 | 0.13 | <LOQ | 0.59 | 0.015 |
| 8 | N-NO2 | mg/l | <LOQ | 0.23 | <LOQ | <LOQ | 0.01 |
| 9 | P-PO43- | mg/l | 0.55 | 0.55 | 0.56 | 0.8 | 0.007 |
| 10 | Fosfor total | mg/l | 1.42 | 1.47 | 1.4 | 1.49 | 0.007 |
| 11 | N-NO3 | mg/l | <LOQ | <LOQ | <LOQ | <LOQ | 0.2 |
| 12 | Materii in suspensie | mg/l | 55 | 81 | 65 | 83 | 4 |
| 13 | Reziduu filtrabil | mg/l | 288 | 287 | 264 | 297 | 30 |
| 14 | Substante extractibile | mg/l | <LOQ | <LOQ | <LOQ | <LOQ | 5 |
| 15 | Azot total | mg/l | 3 | 3.2 | 3.2 | 3.1 | 1 |
| 16 | Alcanitate totala | mmol/l | 3.3 | 3.2 | 3.2 | 4 | 0.4 |
| 17 | Bicarbonati | mg/l | 201.4 | 195.3 | 195.3 | 244.1 |  |
| 18 | Consum biochimic O2 | mg O2/l | 19 | 20 | 17 | - | 1 |

**Notă:** Limite admise conf. HG 188/2002 (NTPA001) şi Limite admise conf. Ord 161/2006, pH 6.5 – 8.5, amoniu 3 mg NH4+/l, CCO-Cr 125 mg/l, Fosfor total (P) 5,0 mg/l; Materii în suspensie 60,0 mg/l;

S-au facut analize pe primele probe recoltate în data de 30.06.2020 ora 15:45 până în data de 05.07.2020 ora 03:30. Urmează să se revină cu rezultatele analizelor pe probele ce au fost recoltate în continuare, pe măsură ce acestea vor fi finalizate.

**ABA Mureş** informează **că în data 07.07.2020, ora 20:00**, din cauza sunt debitelor mărite colectate în rețeaua de canalizare, datorită precipitaţiilor abundente, căzute **pe raza mun. Targu Mures** şi a umplerii bazinului de retenţie din staţia de epurare, a fost depășită capacitatea Stației de Epurare Cristeşti aparţinând operatorului AQUASERV SA Târgu Mureş, iar **apa uzată care nu poate fi prelucrată de stație, este evacuată direct in râul Mureş.**

După remedierea situației, se va aduce la cunoștință reluarea funcționării normale a Stației de Epurare. Sistarea deversăreii în bazinul de retentie, a avut loc începând cu orele 03.35, din 08.07.2020.

**2.3.Pe Marea Neagră**

**ABA Dobrogea - Litoral** informează că **în data de 07.07.2020, în staţiunea Eforie Nord, pe plaja din zona Boeme Beach, jud. Constanţa se află un delfin eşuat**. Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanta pentru a fi ridicat de pe plajă.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 03-05.07.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la stația cu indicativul: DJ-6 (Calafat, jud. Dolj).**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 06-07.07.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția de Comunicare, Transparență și IT